Rezolúcia o Formóze

Rezolúcia o Formóze (, ; oficiálne ) bolo spoločné uznesenie prijaté Senátom a Snemovňou reprezentantov Spojených štátov 28. a 25. januára 1955 a schválené prezidentom Spojených štátov Dwightom D. Eisenhowerom 29. januára 1955 v reakcii na eskaláciu napätia medzi komunistickou Činskou ľudovou republikou a kapitalistickou Čínskou republikou (Taiwanom) a zhruba mesiac po uzavretí zmluvy o vzájomnej obrane medzi Spojenými štátmi a Čínskou republikou. Kongres tým oprávnil prezidenta nasadiť Ozbrojené sily Spojených štátov na obranu územia Čínskej republiky (Formosa, Peskadory, súostrovia Ťin-men a Ma-cu) proti hroziacemu útoku Čínskej ľudovej republiky.

Návrh uznesenia bol predložený Snemovni reprezentantov 24. januára (ako H. J. Res. 159) a Senátu (ako S. J. Res. 28). Snemovňa uznesenie schválila 25. januára pomerom hlasov 410–3 a Senát tak učinil 28. januára pomerom hlasov 85–3.https://history.state.gov/historicaldocuments/frus1955-57v02/d34

Kongres určil platnosť rezolúcie dovtedy, „kým prezident nerozhodne o tom, že mier a bezpečnosť predmetného územia primerane garantujú medzinárodné pomery vytvorené krokmi Organizácie Spojených národov alebo iným spôsobom“.H. J. Res. – 84th Congress (1955-1957): House Joint Resolution authorizing the President to employ the Armed Forces of the United States for protecting the security of Formosa, the Pescadores and related positions and territories of that area. Public Law 4, 69 Stat. 7, January 29, 1955. No po zlepšení vzťahov medzi Spojenými štátmi a Čínskou ľudovou republikou Kongres v roku 1974 rozhodol o zrušení rezolúcie.

 Referencie 

Kategória:Právne predpisy v USA
Kategória:Bilaterálne vzťahy Čínskej republiky a Spojených štátov
Kategória:1955 v Spojených štátoch
Kategória:1955 na Taiwane